ນາຍົກລັດຖະມົນຕີເກົາຫຼີໃຕ້ ໄປຢ້ຽມຢາມປະເທດຈີນ
ນາຍົກລັດຖະມົນຕີເກົາຫຼີໃຕ້ ຈະພົບກັບປະທານປະເທດຈີນ ທ່ານ Hu Jintao ແລະຜູ້ນຳໃນດ້ານນິຕິບັນຢັດ ທ່ານ Wu Bangguo
ນາຍົກລັດຖະມົນຕີເກົາຫຼີໃຕ້ທ່ານ Kim Hwang-sik ກໍາລັງມຸ້ງໜ້າໄປຈີນໃນການ ຢ້ຽມຢາມ4 ມື້ ທີ່ຈະຮວມເຖິງການໂອ້ລົມສົນທະນາກັບຄະນະເຈົ້າໜ້າທີ່ຂັ້ນສູງ ຫ້ອງການຂອງນາຍົກລັດຖະມົນຕີ Kim ກ່າວໃນວັນອັງຄານນີ້ວ່າ ທ່ານຈະໄດ້ພົບກັບ ປະທານປະເທດຈີນ ທ່ານ Hu Jintao ແລະຜູ້ນຳໃນດ້ານນິຕິບັນຢັດ ທ່ານ Wu Bangguo ພ້ອມທັງຄູ່ຕໍາແໜ່ງຝ່າຍຈີນທ່ານ Wen Jiabao ນອກນີ້ແລ້ວ ທ່ານ Kim ຍັງຫວັງທີ່ຈະເສີມຂະຫຍາຍການເປັນພາຄີຍຸດທະສາດລະຫວ່າງປະເທດທັງ 2 ແລະສົນ ທະນາຫາລືກັນກ່ຽວກັບການຮ່ວມມືທາງການເສດຖະກິດທີ່ໃກ້ຊິດກວ່າເກົ່ານໍາອີກ ທ່ານ Kim ຈະອອກເດີນທາງໃນວັນພະຫັດທີ່ຈະມາເຖິງນີ້ ໄປທີ່ເມືອງ Boao ທາງພາກ ໃຕ້ຂອງຈີນເພື່ອເຂົ້າຮ່ວມກອງປະຊຸມເສດຖະກິດນາໆຊາດບ່ອນທີ່ທ່ານຈະໄດ້ສົນທະນາ ຫາລືກ່ຽວກັບການຈະເລີນເຕີບໂຕແບບຍືນຍົງໃນການກ່າວຄຳປາໄສທີ່ສຳຄັນຕໍ່ກອງປະຊຸມ ໃນມື້ວັນສຸກຈະມານີ້ ການເດີນທາງຄັ້ງນີ້ແມ່ນເປັນຄັ້ງທີ່ 5 ຂອງການຢ້ຽມຢາມຈີນຢ່າງເປັນທາງການຂອງນາຍົກ ລັດຖະມົນຕີເກົາຫຼີໃຕ້